Walpola Rahula

Walpola Rahula (9 Mèi 1907 – 18 Sèptèmber 1997) panèka biku, cendekiawan, bân pangarang Buddhis Sri Lanka. È taon 1964, salèrana dhâddhi Profèsor Sajârâ bân Aghâma è  Univèrsitas Northwestern saèngghâ dhâddhi biku partama sè negghu' jabadhân profèsor è dhunnya Bârâ'.Gunawardana, C. A. (2003). Encyclopedia of Sri Lanka (dalam bahasa Inggris). New Delhi: Sterlin Publishers Privet Limited. kaca 242. ISBN 81-207-2536-0. He (Walpola Rahula Thero) was the first Buddhist monk to occupy a professorial chair in a western university - Northwestern University in Chicago Salèrana jhughân toman ajabat mènangka bekkèl Rèktor è Univèrsitas Vidyodaya (bâkto jârèya èkennal mènangka Univèrsitas Sri Jayewardenepura). Salèrana ampon bânnya' nolès tentang aghâma Buddha ḍâlem bhâsa Inggris, Prancis, bân Sinhala. Salèrana nolès buku What the Buddha Taught tentang Buddhisme Theravāda.http://sped2work.tripod.com/rahula.html, Èaksès tangghâl 17-01-2026

 Biografi 
Salèrana èlahèrraghi tangghâl 9 Mèi 1907 è Walpola, panèka dhisa kènè' è distrik Galle è Sri Lanka lao'.Webb, Russell (1997). "Walpola Rahula (9 May 1907 - 18 September 1997)". Buddhist Studies Review. 14 (2): 185–187. doi:10.1558/bsrv.v14i2.14858. bâkto aomor tello bellâs taon, salèrana maso' Sangha. Pendidighânna panèka  bhâsa Sinhala, Pali, Sanskerta, Buddhisme, Sajârâ, bân filsafat. Salèrana ajhâr è Vidyalankara Pirivena bân è Univèrsitas Ceylon, kennengngânna salèrana akanca sareng E. F. C. Ludowyk, G. P. Malalasekera, E. W. Adikaram, tor cendekiawan-cendekiawan laènna. Saellana  mamarè studina è Sorbonne, salèrana dhâddhi bekkèl Rèktor Univèrsitas Vidyodaya. Salèrana kasohor ta' ghun polana pangataowanna sè luwas, tapè jhughân polana argumèn sosialissâ sè kowat, tor kaparcajâ'ân jhâ' para biku anḍi' tugas akontribusi ghâbây abimbing kasadaran politik masyarakat. Bukuna Bhikshuvakage Urumaya (Wârisân Biku) panèka sowara sè kowat ghâbây gerraghân Nasionalis Buddhis sè dhâddhi sebbhâb mennangnga èlèktoral Solomon Bandaranaike taon 1956. Salèrana adhina Univèrsitas Vidyodaya taon 1969 polana bhidhâ politik kalabân pamarènta bâkto jârèya. Saellana ghânèka, salèrana abâli ka Bârâ' bân alako è pan-bârâmpan lembaga akademik è Èropa. Salèrana abâli ka Sri Lanka ra'-para' sèdhâna, odi' è sèttong wihara semma' bân Parlemèn Anyar è Kotte kantos salèrana sèdhâ. 

 Karir akademis 
Walpola Rahula kuliyah è Univèrsitas Ceylon (samangkèn èkennal mènangka Univèrsitas Peradeniya). Salèrana ollè gellar B.A. Honours (London), bân ollè gellar Doktor Filsafat, saellana nolès tèsis tentang Sajârâ Buddhisme è Sri Lanka (Ceylon). Terros, salèrana alanjut studi Filsafat India è Univèrsitas Calcutta, bân ajhâr  Mahayana è Sorbonne. Bâkto è Sorbonne è akhèr taon 1950-an, salèrana nolès buku What the Buddha Taught, panèka teks pangater sè bânnya' èbâca bân sanget apangaroAnderson, Carol (2001), Pain and Its Ending: The Four Noble Truths in the Theravada Buddhist Canon, Motilall Banarsidas. kaca 197Gimello, Robert M. (2004), "Icon and Incantation: the Goddess Zhunti and the Role of Images in the Occult Buddhism of Cina", dalam Granoff, Phyllis; Shinohara, Shinohara (ed.), Images in Asian Religions: Text and Contexts, UBC Press. kaca 240-241 tentang Buddhisme, sè madhâddhi salèrana èkennal bânnya' orèng.

Taon 1950, polana rèkomendasi Paul Demiéville, panèka angghuta bân profèsor è Collège de France, salèrana ollè hibah sareng pamarènta Prancis ghâbây ajhâr Buddhisme Mahāyāna, khusussâ subaliran Yogācāra, sè toman èyajhâri sareng Asaṅga, panèka biku bân filsuf India dâri abad ka-4 Masèhi. Maskè Walpola Rahula ètahbisaghi ḍâlem alirân "Jhâlân para bângaseppo" (Theravāda), salèrana ampon nyata'aghi pangaterrona ghâbây "ajhâr praktèk kètab-kètab Tibet bân Tionghoa ghâbây maluwas oikumenisme-na (pangataowan antaralirân)".Paul Demiéville, kata pengantar buku L'enseignement du Bouddha, d’après les textes les plus anciens., Paris, Éditions du Seuil, collection « Points / Sagesses », 1961, ècèta' polè 1974, 1978, 2009, bân 2014, bâgiyânna kaca 7-8. (tarjemah bhâsa Prancis dâri What the Buddha Taught).  Èaksès tangghâl 17-01-2026. jhughân bâdâ è Internet Archive:  Èaksès tangghâl 17-01-2026

 Sombher-sombher